text: Ældre kvinde låst inde i Netto
  09 juni 2017 kl. 09.08
  En sen indkøbstur i den lokale Netto-butik fik en anderledes afslutning for en ældre kvinde, da personalet overså kunden i butikken og låste hende inde efter lukketid.
  En ældre kvinde blev torsdag aften glemt i en Netto-butik i Aabenraa.
  Personalet overså kvinden, da de skulle lukke, og kvinden endte derfor inde bag de låste dører.
  Kvinden blev opdaget, da alarmen gik hos vagtselskabet 10 minutter efter lukketid. Politiet modtog alarmen og sendte en patrulje afsted.
  - Da patrujlen kom frem var personalet vendt tilbage til butikken og havde lukket kvinden ud, siger vagtchef ved Syd- og Sønderjyllands Politi Erik Lindholdt til TV SYD.
  Det var butikschefen selv, der havde overset kvinden og fik hende befriet fra hendes indkøbstur.
  